CELEX: 32013R0318
Language: sl
Date: 2013-04-08 00:00:00
Title: Uredba Komisije (EU) št. 318/2013 z dne 8. aprila 2013 o sprejetju programa priložnostnih modulov, ki zajemajo leta od 2016 do 2018, za vzorčno raziskavo delovne sile, predvideno z Uredbo Sveta (ES) št. 577/98  Besedilo velja za EGP

9.4.2013   
            
            
               SL
            
            
               Uradni list Evropske unije
            
            
               L 99/11
            
         UREDBA KOMISIJE (EU) št. 318/2013
   z dne 8. aprila 2013
   o sprejetju programa priložnostnih modulov, ki zajemajo leta od 2016 do 2018, za vzorčno raziskavo delovne sile, predvideno z Uredbo Sveta (ES) št. 577/98
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti (1) in zlasti člena 4(2) Uredbe,
   ob upoštevanju naslednjega:
   
               (1)
            
            
               V skladu z Uredbo (ES) št. 577/98 je treba opredeliti elemente programa priložnostnih modulov, ki zajemajo leta od 2016 do 2018.
            
         
               (2)
            
            
               Strategija Evropa 2020 in njena vodilna pobuda „Mladi in mobilnost“ zahtevata dodatne informacije o položaju mladih na trgu dela. Sporočilo Komisije iz leta 2011 „Pobuda Priložnosti za mlade“ (2) spodbuja delovanje na evropski ravni na več prednostnih področjih, povezanih s prvo zaposlitvijo.
            
         
               (3)
            
            
               Na podlagi Sporočila „Akt za mala podjetja“ (3) Sporočilo Komisije iz leta 2012 „K okrevanju s številnimi novimi delovnimi mesti“ (4), vključeno v sveženj o zaposlovanju, spodbuja ustvarjanje novih delovnih mest zlasti s spodbujanjem in podpiranjem samozaposlovanja.
            
         
               (4)
            
            
               Strategija za enakost žensk in moških za obdobje 2010–2015 (5) vključuje ukrepe za uskladitev poklicnega in družinskega življenja kot mehanizem za doseganje enake ekonomske neodvisnosti za ženske in moške.
            
         
               (5)
            
            
               Ukrepi iz te uredbe so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Sprejme se program priložnostnih modulov za vzorčno raziskavo delovne sile, ki zajemajo leta od 2016 do 2018, kot je določeno v Prilogi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. aprila 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 77, 14.3.1998, str. 3.
   
      (2)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – „Pobuda Priložnosti za mlade“, sprejeto 20. decembra 2011 – COM(2011) 933 final.
   
      (3)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – „Najprej pomisli na male“ – „Akt za mala podjetja“ za Evropo, sprejeto 25. junija 2008 – COM(2008) 394 final.
   
      (4)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – „K okrevanju s številnimi novimi delovnimi mesti“, sprejeto 18. aprila 2012 – COM(2012) 173 final.
   
      (5)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strategija za enakost žensk in moških 2010–2015, sprejeto 21. septembra 2010 – COM(2010) 491 final.
   
      PRILOGA
      
         RAZISKAVA DELOVNE SILE
      
      
         Večletni program priložnostnih modulov
      
      1.   MLADI NA TRGU DELA
      Seznam spremenljivk: opredeliti pred decembrom 2014.
      Referenčno obdobje: leto 2016. Države članice lahko predložijo podatke za vseh 52 tednov ali za drugo četrtletje leta.
      Zadevne države članice in regije: vse.
      Vzorec: vzorec priložnostnega modula mora izpolnjevati zahteve iz točke 4 Priloge I k Uredbi Komisije (ES) št. 377/2008 (1), kar pomeni, da mora vzorec, uporabljen za zbiranje informacij o priložnostnih modulih, vsebovati tudi informacije o strukturnih spremenljivkah.
      Pošiljanje rezultatov: pred 31. marcem 2017.
      2.   SAMOZAPOSLITEV
      Seznam spremenljivk: opredeliti pred decembrom 2015.
      Referenčno obdobje: leto 2017. Države članice lahko predložijo podatke za vseh 52 tednov ali za drugo četrtletje leta.
      Zadevne države članice in regije: vse.
      Vzorec: vzorec priložnostnega modula mora izpolnjevati zahteve iz točke 4 Priloge I k Uredbi (ES) št. 377/2008, kar pomeni, da mora vzorec, uporabljen za zbiranje informacij o priložnostnih modulih, vsebovati tudi informacije o strukturnih spremenljivkah.
      Pošiljanje rezultatov: pred 31. marcem 2018.
      3.   USKLADITEV POKLICNEGA IN DRUŽINSKEGA ŽIVLJENJA
      Seznam spremenljivk: opredeliti pred decembrom 2016.
      Referenčno obdobje: leto 2018. Države članice lahko predložijo podatke za vseh 52 tednov ali za drugo četrtletje leta.
      Zadevne države članice in regije: vse.
      Vzorec: vzorec priložnostnega modula mora izpolnjevati zahteve iz točke 4 Priloge I k Uredbi (ES) št. 377/2008, kar pomeni, da mora vzorec, uporabljen za zbiranje informacij o priložnostnih modulih, vsebovati tudi informacije o strukturnih spremenljivkah.
      Pošiljanje rezultatov: pred 31. marcem 2019.
      
         (1)  UL L 114, 26.4.2008, str. 57.